ekasthaṃ tátkṣatrámekasthāṃ śríyaṃ karotyátha yā́ dvitī́yā mithunaṃ tádardhámu haitádātmáno yánmithunáṃ yadā vaí sahá mithunenā́tha sarvó 'tha kr̥tsnáḥ kr̥tsnátāyā ékena yájuṣā bahvīríṣṭakā úpadadhāti kṣatraṃ tádvīryeṇātyā́dadhāti kṣatráṃ viśó vīryávattaraṃ karotyathétarāḥ pŕ̥thaṅnā́nā yájurbhirúpadadhāti viśaṃ tátkṣatrā́davīryátarāṃ karoti pr̥thagvādínīṃ nā́nācetasam